sagorsarker/bangla-wikipedia huggingface dataset:
ক্যামেরন বয়েস (অভিনেতা)

ক্যামেরন বয়েস (মে ২৮, ১৯৯৯ – জুলাই ৬, ২০১৯) হলেন একজন মার্কিন অভিনেতা। তিনি ২০০৮ সালে মুক্তিপ্রাপ্ত জনপ্রিয় অতিপ্রাকৃত অধীরতামূলক দৃশ্যকাব্যের মার্কিন চলচ্চিত্র "মিররস", ২০০৮ সালে মুক্তিপ্রাপ্ত রোমাঞ্চকর দৃশ্যকাব্যের প্রতিক্রিয়ামূলক মার্কিন চলচ্চিত্র "ইগল আই", ২০১০ সালে মুক্তিপ্রাপ্ত হাস্বরসাত্বক দৃশ্যকাব্যের মার্কিন চলচ্চিত্র "গ্রউন আপ", এবং ২০১৩ সালে মুক্তিপ্রাপ্ত একই চলচ্চিত্র ধারাবাহিকের দ্বিতীয় পর্ব "গ্রউন আপ ২", এছাড়াও জনপ্রিয় মার্কিন শিশুতোষ চ্যানেলের জনপ্রিয় চলচ্চিত্র ধারাবাহিক "ডেসেন্ডান্টস"-এর দুটি ছোট পর্দার চলচ্চিত্রে তার চরিত্র সমূহের জন্য বিশেষ ভাবে পরিচিত, এর পাশাপাশি ডিজনি চ্যানেল-এ প্রচারিত হাস্যরস ধারাবাহিক "জেসি"-এ লুক রস হিসেবে অভিনয় করার জন্য, এবং মার্কিন শিশুতোষ চ্যানেল ডিজনি এক্সডি'তে প্রচারিত হাস্যরস দৃশ্যকাব্যিক ধারাবাহিক "গেইমার'স গাইড ট্যু প্রিটি মাচ এভরিথিং"-এ কনর হিসেবে অভিনয় করার জন্য পরিচিত।
বয়েস, তার মা, বাবা এবং ছোট বোনের সাথে সাথে মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস এলাকায় বসবাস করেন। নৃত্যের মধ্যে তার প্রিয় নৃত্যের ধরন হল জনপ্রিয় স্ট্রিট নৃত্য ব্রেক ড্যান্স। তার চার জন বন্ধুদের সাথে, তিনি "এক্স মোব" নামক একটি ব্রেক নৃত্যের দলের সদস্য। তার বাবা একজন কৃষ্ণাঙ্গ, যিনি আফ্রো-ক্যারাবিয়ান এবং আফ্রিকান-মার্কিনদের বংশধর। তার মা একজন স্বেতাঙ্গ, তিনি একজন ইহুদি। তার দাদি, জো এনন (এলেন), যিনি মার্কিন যুক্তরাষ্ট্রের টেনেসি রাজ্যের ক্লিনটন শহরে অবস্থিত ক্লিনটন হাই স্কুল-এর একজন ছাত্রী ছিলেন, ১৯৫৬ সালে দক্ষিণ প্রান্তের তিনই মূলত প্রথম কোন আফ্রিকান-মার্কিন, যিনি ১৯৫৪ সালের ব্রাউন ভি.বোর্ড অব এড্যুকেশন-এর ঐতিহাসিক রায়ের পর কৃষ্ণাঙ্গ-স্বেতাঙ্গের জন্য একজোট স্কুলে পড়েন।
২০১৫ সালে, বয়েস জনপ্রিয় মার্কিন টেলিভিশন চ্যানেল ডিজনি-এর রোমাঞ্চকর কাহিনী সমৃদ্ধ জনপ্রিয় ছোট পর্দার গীতিনাট্যমূলক চলচ্চিত্র "ডেসেন্ডান্টস"-এর মূল অভিনয় শিল্পীদের দলে ছিলেন, যেখানে তিনি ক্রুয়েলা ডডি ভিল নামক চরিত্রের ছেলে হিসেবে অভিনয় করেছেন। এর পরবর্তীকালে তিনি এই চরিত্রটি চলচ্চিত্রটির পরবর্তী অ্যানিমেশন ভিত্তিক সংক্ষপ্ত সংস্করণ "" এবং ২০১৭ সালে মুক্তিপ্রাপ্ত চলচ্চিত্রটির নতুন ধারাবাহিক "ডেসেন্ডান্টস ২"-এ পুনরাবৃত্তি করেন।
অনাদিশ পাল

অনাদিশ কুমার পাল (জন্ম ১৯৬৩) একজন ভারতীয় আবিষ্কারক, কবি, এবং পরিবেশবিদ। তিনি একটি বাঙালি পরিবারে জন্ম গ্রহণ করেন। অনাদিশ পাল দশটি মার্কিন যুক্তরাষ্ট্রের পেটেন্ট পেয়েছেন। তার মধ্যে ২০০৯ সালে একটি গুরুত্বপূর্ণ পেটেন্ট পান যেটি ইলেক্ট্রোম্যাগনেটিক ভাবে নিয়ন্ত্রিত, জ্বালানী-দক্ষ অন্তর্দহন ইঞ্জিনের জন্য, "রিলেয়িং পিস্টন মাল্টিইউস ভালভ-লেস ইলেক্ট্রোম্যাগনেটিকালি কন্ট্রোলড এনার্জি কনভার্সান ডিভাইসেস" শিরোনামে। ২০০৯ সালে তাকে একটি অসাধারণ গ্যাস চালিত পুনরায় লোডিং বন্দুকের জন্য আরও দুটি পেটেন্ট প্রদান করা হয়। পেটেন্ট দুটি "ম্যাগনেটিক জাইরো-প্রজেক্টাইল ডিভাইস উইথ ইলেকট্রনিক কমবাসসান, টার্বোজেনারেশন এন্ড জাইরো স্টেবিলিলাইজেশন" এবং রেলগান নামে আনুমোদন করা হয়েছে। ২০০৭ সালে, মার্কিন যুক্তরাষ্ট্র নৌবাহিনীর নৌবাহিনী গবেষণা অফিস তার রেলগান প্রযুক্তির জন্য আগ্রহ দেখিয়েছে। ২০০৭ সালে একটি ৩ডি কম্পিউটার মাউসের জন্য আরেকটি গুরুত্বপূর্ণ পেটেন্ট তার নামে জারি হয়। তার নামে একটি উচ্চ ঘূর্ণন সঁচারক বল বৈদ্যুতিক মোটরের জন্য পেটেন্ট আছে। তার শেষ পেটেন্ট, ২০১৩ সালে পাওয়া মহাকর্ষ মড্যুলেশন এবং তার গ্রহণ যেখানে তিনি একটি মহাকর্ষীয় তরঙ্গ ভিত্তিক যোগাযোগের লিংক প্রদর্শিত আছে বলে দাবি করেছেন। তিনি স্ব-শিক্ষিত ইলেকট্রনিক্স ডিজাইনার হিসেবে শুরু করেন এবং তিনি মারুতি উদ্যোগ, হোন্ডা, দেরাদুনের ন্যাশনাল ইনস্টিটিউট ফর দা ভিসুয়ালি হ্যান্ডিক্যাপড এবং ডুরাসেল-এর (এখন গ্লোবাল জিলেট একটি অংশ) মতো সংস্থাগুলির জন্য ফ্রিল্যান্স প্রকল্পগুলি ব্যবহার করতেন। পরে, তিনি উদ্ভাবনের দিকে মনোনিবেশ করেন। সাধারণ মানুষের ব্যক্তিগত গতিশীল গাড়ী, একটি দ্বিচক্র-যান, তার ধারণার প্রোটোটাইপ উন্নয়নের পর্যায় অতিক্রম করতে পারেনি কারণ তার এই ধারণা নিয়ে কোন  কোম্পানী আগ্রহ দেখায়নি।
অনাদিশ পাল একজন যোগ্যতাসম্পন্ন ডিজাইনার বা ইঞ্জিনিয়ার ছিলেন না। ১৯৮২ সালে কলেজ ছাড়ার পর, তিনি ইলেক্ট্রনিক্সের প্রোটোটাইপ করা শুরু করেন, যা তার শখ ছিল, যখন তিনি গোরখপুরের বাসিন্দা ছিলেন। ১৯৮২ সালে তার মায়ের মৃত্যুর ঘটে। তিনি একটি ডিজিং রেডিও রিসিভার তৈরির পরিকল্পনা করেন যখন তার বয়স ১৪ বছর, যা কখনও কাজ করেনি; তবে তিনি নিজে সার্কিট ডিজাইন করেছেন এবং সব পিসিবি নিজেই তৈরি করেছেন। তিনি মারুতি এবং হোন্ডা পাওয়ারের জন্য ফ্রিল্যান্স প্রকল্প করেছেন। তিনি ২০০০ সালে, উত্তরাখণ্ডে হন্ডা বিদ্যুত্ প্রকৌশল বিভাগের একটি কারিগরি ত্রুটি নিয়ে একটি চার্জিং জেনারেটর ডিজাইন করেন। সুতরাং, ভারতীয় সেনাবাহিনী জেনেসেট ক্লিয়ারেন্স প্রদান করেনি। পরে জেনেসেটের জন্য একটি এসএমপিএস ভিত্তিক ভোল্টেজ নিয়ন্ত্রক ডিজাইন করে, যা পরে সেনা কর্তৃক গৃহীত হয়।
অনাদিশ পাল দিল্লির গাছের সমস্যা নিয়ে পরিবেশবাদী হিসেবেও অবস্থান নিয়েছেন এবং এর জন্য  গাছ-বিরোধী লবি থেকে বিভিন্ন হুমকি আসে তার কাছে।
খাস কুনার জেলা

খাস কুনার অথবা সরকানি (সরকানো) জেলা (, ) আফগানিস্তানের কুনার প্রদেশে অবস্থিত একটি বৃহত্তম জেলা। এটি প্রদেশের দক্ষিণ অংশে অবস্থিত এবং দক্ষিণে নাঙ্গারহার প্রদেশের সীমান্ত এবং পূর্বে পাকিস্তান। কুনার নদীটি উত্তরে জেলার এলাকা দিয়ে প্রবাহিত হয় এবং পার্শ্ববর্তী জমিতে সেচ ব্যবস্থা পরিচালিত হয়ে থাকে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩১,০০০ জন এর মত। জেলাটির কেন্দ্রীয় শহর খান কুনার অবস্থান করছে ৭৪৯ মিটার উচ্চতায়। যুদ্ধকালীন সময়ে অধিকাংশ ঘরবাড়ি ধ্বংসপ্রাপ্ত হয় ও খরার জন্য ব্যবকভাবে জীবনযাত্রার মানকে প্রভাবিত করে।
কাজাখস্তানে অবস্থিত কূটনৈতিক মিশনের তালিকা

এটি কাজাখস্তানে অবস্থিত কূটনৈতিক মিশনসমূহেরর একটি তালিকা। বর্তমানে রাজধানী শহর আস্তানায় ৬৪টি দূতাবাস রয়েছে।
আস্তানা
আলমাটি
আলমাটি
আলমাটি
আকতাউ
ওরাল
বেলারুশে অবস্থিত কূটনৈতিক মিশনের তালিকা

এই পাতাটি বেলারুশে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর মিন্‌স্কে ৪৫টি দূতাবাস রয়েছে।
মিন্‌স্ক
ব্রেস্ট
গ্রোন্ডো
মিন্‌স্ক
ভিটেব্‌স্ক
মিশরে অবস্থিত কূটনৈতিক মিশনের তালিকা

এটি মিশরে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর কায়রোতে ১৪১টি দূতাবাস রয়েছে। পার্শ্ববর্তী অন্যান্য অনেক দেশের রাজধানীতে স্বীকৃত রাষ্ট্রদূত নিয়োগ করা রয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।
কায়রো
আলেকজান্দ্রিয়া
আসওয়ান
ধোগস

ধোগস হল আন্দ্রেস গোতেইরা (মিরা, ১৯৮৩) দ্বারা পরিচালিত গালিথিয় ভাষার একটি স্বাধীন চলচ্চিত্র, যা ২০১৭ সালে মুক্তি পায়। এটি পরিচালকের মুক্তি পাওয়া প্রথম চলচ্চিত্র। এই চলচ্চিত্রের পধান অভিনেতারা হলেন ব্লাঙ্কো ভিলা, আন্তোনিও দুরান "মরিস", মিগুয়েল দে লিরা, মেলানিয়া ক্রুজ, ইভান মারকোস এবং মারিয়া কোস্তাস। চলচ্চিত্রটি ২০১১ সালের ১৯শে এপ্রিলে বুয়েনোস আইরেস আন্তর্জাতিক স্বাধীন চলচ্চিত্র উৎসবে (বাফিথি) মুক্তি পায়, এবং "আভান্ত-গার্দ এবং জনার" বিভাগে মনোনীত হয়। এটি গালিথিয়ায় চলচ্চিত্রায়িত প্রথম ছবি যা সিটগেস চলচ্চিত্র উৎসবে মুক্তি পায় (৯ই অক্টোবর, ২০১৭)। গালিথিয়ায় এটি মুক্তি পায় ২১ অক্টোবর, ২০১৭তে আউরেন্সে আন্তর্জাতিক চলচ্চিত্র উৎসবে।
চলচ্চিত্রটি ৬টি সমান্তরাল কাহিনীকে সংযুক্ত করে যেগুলি বিভিন্ন চরিত্র, যেমন একটি রূপসি নারী, অন্ধকারময় জীবন অতিবাহিত করছে এমন একটি লোক, একজন ট্যাক্সি ড্রাইভার এবং এক বৃদ্ধ অবসরপ্রাপ্ত সৈনিকের চারপাশে আবর্তিত হয়।
চলচ্চিত্রটি আগাদিক (AGADIC) এবং লুগোর প্রাদেশিক পরিষদ দ্বারা নিহিত। এছাড়াও ব্যায়ের কিছুটা অংশ ভেরকামি (Verkami) প্রচারমাধ্যমের ৪০০ জন পৃষ্ঠপোষকের মাধ্যমে প্রাপ্ত হয়। চলচ্চিত্রটি ভিভেইরো, আস পোন্তেস দে গার্থিয়া রোদ্রিগেজ, ওলেইরোস, আ কোরুন্যা পৌরসভাগুলিতে এবং আলমেরিয়া প্রদেশের তাবের্নাস মরুভূমির মত গালিথিয়ার বিভিন্ন স্থানে দৃশ্যায়ণ করা হয়েছে।
ধোগস সর্বশ্রেষ্ঠ চলচ্চিত্র, সর্বশ্রেষ্ঠ পরিচালক, সর্বশ্রেষ্ঠ চিত্রনাট্য, সর্বশ্রেষ্ঠ অভিনেতা অভিনেত্রী সহ ১৪টি বিভাগে ১৭টি পুরস্কার পায়। এই চলচ্চিত্রটি এই পুরস্কারের ইতিহাসে সবচেয়ে সম্মানিত চলচ্চিত্র হয়।
জাগো নিউজ

জাগোনিউজ২৪.কম বাংলাদেশের একটি অনলাইন সংবাদমাধ্যম। ২০১৪ সালের ১০ মে সংবাদ মাধ্যমটি যাত্রা শুরু করে। বর্তমানে জিয়াউল হক এর সম্পাদক হিসেবে দায়িত্ব পালন করছেন। এটি "একেসি প্রাইভেট লিমিটেডের" একটি প্রতিষ্ঠান। ২০২৩ সালের জুনের সিমিলার ওয়েব রেঙ্কিং অনুসারে, জাগোনিউজ২৪.কম-এর অবস্থান বাংলাদেশি সংবাদভিত্তিক ওয়েবসাইটসমূহের মধ্যে অষ্টম। যা বাংলাদেশি গণমাধ্যমের মধ্যে চতুর্থ এবং সাইটটির বৈশ্বিক অবস্থান ১,৬০৩।
জাগো নিউজ ২০১৪ সালের ১০ মে যাত্রা শুরু করে। এর স্লোগান হল "<nowiki>"বস্তুনিষ্ঠ সংবাদের অনলাইন ঠিকানা।"</nowiki>" সংবাদমাধ্যমটি জাতীয়, রাজনীতি, অর্থনীতি, দেশজুড়ে, আন্তর্জাতিক, খেলাধুলা, বিনোদন, লাইফস্টাইল, তথ্যপ্রযুক্তি, ফিচারসহ বিভিন্ন বিষয়ে সংবাদ পরিবেশন করে। প্রতিষ্ঠানটির নিজস্ব তথ্যানুসারে, বাংলাদেশের ৭৮টি এবং বিশ্বের ৯টি স্থানে জাগো নিউজের নিজস্ব প্রতিনিধি রয়েছে।
জাগো নিউজ ২০১৫ সাল থেকে অনলাইনের পাশাপাশি মূদ্রণ আকারে ঈদ সংখ্যা প্রকাশ শুরু করে। সংখ্যাসমূহে বাংলাদেশের উল্লেখযোগ্য ব্যক্তিত্ব যেমন, ইমদাদুল হক মিলন, আবুল মোমেন, হাসান আজিজুল হক, শামসুজ্জামান খান কলাম লিখে থাকেন। ২০১৫ সালে অনুসন্ধানী সাংবাদিকতার স্বীকৃতি স্বরূপ সাংবাদিক মনিরুজ্জামান উজ্জ্বল ‘ঢাকা রিপোর্টার্স ইউনিটির ডিআরইউ বেস্ট রিপোর্টিং অ্যাওয়ার্ড - ২০১৫’ পান। এরপর ২০১৬ সালে তিনি ‘ক্র্যাব বেস্ট রিপোর্টিং অ্যাওয়ার্ড’ অর্জন করেন। এছাড়া ২০১৭ সালে ‘ঢাকা রিপোর্টার্স ইউনিটির ডিআরইউ বেস্ট রিপোর্টিং অ্যাওয়ার্ড - ২০১৭’ -তে তথ্য, যোগাযোগ প্রযুক্তি ক্যাটাগরিতে বিজয়ী হয়েছেন জাগো নিউজের সাঈদ শিপন। 
বাংলাকে জাতিসংঘের দাপ্তরিক ভাষা হিসেবে স্বীকৃতির জন্য জাগো নিউজ ২০১৮ সালের ১ ফেব্রুয়ারি 'জাতিসংঘে বাংলা চাই' শিরোনামে অনলাইন আবেদন কর্মসূচি শুরু করে। ফেব্রুয়ারি মাসজুড়ে এ দাবির পক্ষে অনলাইনে আবেদন সংগ্রহ করে পররাষ্ট্র মন্ত্রণালয়ের মাধ্যমে জাতিসংঘের কাছে পাঠানো হয়।
জাগো নিউজ জাতীয় ও আন্তর্জাতিকসহ বিভিন্ন বিভাগে সংবাদ প্রকাশ করে তার মধ্যে উল্লেখযোগ্য হল, জাতীয়, রাজনীতি, অর্থনীতি, দেশজুড়ে, আন্তর্জাতিক, খেলাধুলা, বিনোদন, লাইফস্টাইল, তথ্যপ্রযুক্তি, কৃষি, জবস ও সাহিত্য।
গণমাধ্যম কর্মীদের নিয়ে জাগো নিউজ ২০১৬ সালের ১০ ডিসেম্বর ঢাকার মওলানা ভাসানী হকি স্টেডিয়ামে ‘জাগো নিউজ-ডিএসইসি মিডিয়া কাপ’ নামে একটি ক্রিকেট টুর্নামেন্টের আয়োজন করে। টুর্নামেন্টে অংশগ্রহণকারী গণমাধ্যমগুলো ছিল: বাংলাদেশ প্রতিদিন, আলোকিত বাংলাদেশ, দি ইন্ডিপেনডেন্ট, বাসস, বাংলানিউজ২৪.কম, যমুনা টিভি, দৈনিক যায়যায়দিন, দৈনিক জনকণ্ঠ, জাগোনিউজ, দৈনিক যুগান্তর, এটিএন নিউজ, করতোয়া, নওরোজ, দ্য ডেইলি অবজার্ভার, দৈনিক প্রথম আলো, দৈনিক ইনকিলাব, দৈনিক নয়া দিগন্ত, আরটিভি, দৈনিক সংবাদ, দৈনিক সংগ্রাম, দৈনিক সমকাল, দৈনিক সকালের খবর, দৈনিক মানবকণ্ঠ, চ্যানেল২৪, জিটিভি, বণিক বার্তা, দৈনিক ভোরের কাগজ, দৈনিক ইত্তেফাক, আমাদের সময়, ডিবিসি নিউজ, একাত্তর টিভি ও মোহনা টিভি।
গুল মোহাম্মদ (খর্বকায় ব্যক্তি)

গুল মোহাম্মদ (১৫ ফেব্রুয়ারি, ১৯৫৭– ১লা অক্টোবর, ১৯৯৭) ভারতের নতুন দিল্লির বাসিন্দা, গিনেস বিশ্ব রেকর্ডের মতে, তার জীবৎকালে তিনিই পৃথিবীর সবচেয়ে খর্বকায় প্রাপ্তবয়স্ক হিসেবে স্বীকৃত ব্যক্তি ছিলেন, যার অস্তিত্ব ও উচ্চতা স্বতন্ত্রভাবে স্বীকৃত ছিল।
১৯৯০ সালের ১৯ জুলাই ভারতের নতুন দিল্লিতে অবস্থিত রাম মনোহর লোহিয়া হাসপাতালে তাকে পরীক্ষা-নিরীক্ষা করা হয় যেখানে তার উচ্চতা পাওয়া গিয়েছিল ১ ফুট ১০.৫ ইঞ্চি (৫৭ সেঃমিঃ) এবং ওজন ছিল ৩৭.৫ পাউন্ড (১৭ কেজি)। এজমা এবং ব্রংকাইটিসের সাথে দীর্ঘ সময় লড়ার পর ১লা অক্টোবর, ১৯৯৭ সালে তিনি শ্বাসপ্রশ্বাস জ্বনিত জটিলতার কারণে মৃত্যুবরণ করেন। পরবর্তীকালে তার রেকর্ড নেপালের চন্দ্রবাহাদুর ডাঁগি ভেঙ্গে দিয়েছিলেন যার উচ্চতা ছিল মাত্র ২১.৬ ইঞ্চি (৫৪.৬ সেঃমিঃ)।
মারাওয়ারা জেলা

মারাওয়ারা জেলা এছাড়াও মানাওয়ারা নামেও পরিচিত مره وره or منوره in পশতু এবং ফার্সি আফগানিস্তানের কুনার প্রদেশের ১৫টি জেলার মধ্যে অন্যতম একটি জেলা। ভৌগোলিক অবস্থান অনুযায়ী জেলাটির সীমানা সাকানে জেলা পশ্চিমে, আসাদাবাদ জেলা পশ্চিমে এবং উত্তরপশ্চিম এবং দাঙ্গাম জেলা উত্তরপূর্বে ঘিরে রেখেছে। মারাওয়ারা জেলার সঠিক পরিসংখ্যান অজানা হলেও সরকারী পরিসংখ্যান অনুযায়ী এখানকার আনুমানিক জনসংখ্যা প্রায় ১০০,৫০০ জন। যার মধ্যে থেকে প্রায় সকলেই পশতু সম্প্রদাায়ের। মারাওয়ারা গ্রামটি জেলাটির কেন্দ্রস্থলে অবস্থিত এবং এটি মুলত পশ্চিম অঞ্চলে অবস্থান করছে।
নারাং আউ বাদিল জেলা

নারাং, কুনার, আফগানিস্তান (نرنګ পশতু এবং ফার্সি)আফগানিস্তানের কুনার প্রদেশের দক্ষিণ অঞ্চলের আসাদাবাদ জেলার কেন্দ্রীয় অংশে অবস্থিত একটি জেলা। এটি মূলত উচ্চ পর্বতশৃঙ্গমালা দ্বারা পরিবেষ্টিত এবং কুনার নদী সীমানা ঘিরে রেখেছে। ২০১৪ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৩৬,৭০০ এর মত। জেলাটির কেন্দ্রীয় শহরের নাম হচ্ছে কুজ নারাঙ্গ গ্রাম () যেটি ৭৪২ মিটার উচ্চতায় অবস্থিত। কৃষিক্ষেত্রে কুনার জেলার দ্বিতীয় বৃহত্তম জেলা হিসেবে পরিচিত। চাষাবাদের জন্য সেচ ব্যবস্থা মূলত পুনর্বাসন প্রক্রিয়ার অধীনে নিয়ন্ত্রিত হয়ে থাকে। চাষাবাদের জন্য মূলত উর্বর জমি এবং মাটির অবস্থাও যথেষ্ট ভালো লক্ষ্য করা যায়। এছাড়াও কুনার প্রদেশে সেচ ব্যবস্থা অন্যান্য প্রদেশের তুলনায় অনেক ভালো। প্রায় ৭৫% এর উপরে মানুষ শিক্ষিত লক্ষ্য করা যায়। বিখ্যাত গ্রামগুলি হল: বার-নারহাং, কটকায়, বাদেল দারা, কুজ-নাহারং, লামাতক, দান্দোনা, চার কালা, কদো ইত্যাদি।
পল শিহান

অ্যান্ড্রু পল শিহান (; জন্ম: ৩০ সেপ্টেম্বর, ১৯৪৬) ভিক্টোরিয়ার ওয়েরিবি এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৭৪ সময়কালে ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ান বুশর‌্যাঞ্জার্সের প্রতিনিধিত্ব করেছেন। দলে মূলতঃ মাঝারীসারির ব্যাটসম্যানের দায়িত্ব পালন করতেন পল শিহান।
তার প্রপিতামহ উইলিয়াম কুপার প্রথম-শ্রেণীর ক্রিকেটে অংশগ্রহণসহ অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন। জিলং কলেজে পড়াশোনা করেছেন পল শিহান। এরপর মেলবোর্ন বিশ্ববিদ্যালয়ের অধীন অরমন্ড কলেজ থেকে বিজ্ঞানে স্নাতক ও শিক্ষায় ডিপ্লোমা লাভ করেন তিনি।
১৯৬৫ সালে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে পল শিহানের। শেফিল্ড শিল্ডের ঐ খেলায় প্রতিপক্ষ ছিল নিউ সাউথ ওয়েলস দল। খেলায় তিনি ৬২ ও ৫ রান তুলেছিলেন। দর্শনীয় ভঙ্গীমায় স্ট্রোক খেলতেন ও কভার অঞ্চলে চমৎকারভাবে ফিল্ডিং করতেন তিনি। পরের বছর ১৯৬৬ সালে দক্ষিণ অস্ট্রেলিয়ার বিপক্ষে ২০২ রান তুলেন যা তার প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহ হিসেবে রয়ে যায়।
পরের বছর সফরকারী ভারতের বিপক্ষে টেস্ট অভিষেক ঘটে পল শিহানের। ২৩ ডিসেম্বর, ১৯৬৭ তারিখে ভারতের বিপক্ষে টেস্ট অভিষেক ঘটে পল শিহানের। অ্যাডিলেডে অনুষ্ঠিত ঐ টেস্টে তিন নম্বরে ব্যাটিংয়ে নেমে ৮১ ও ৩৫ রান তুলেন তিনি। ১৯৬৯ সালে একই দলের বিপক্ষে কানপুর টেস্টে মাঝারিসারির ব্যাটসম্যান হিসেবে ১১৪ রানের নিখুঁত সেঞ্চুরি করেন। ১৯৬৮ ও ১৯৭২ সালে মোট দুইবার ইংল্যান্ড সফরে যান। এছাড়াও, ১৯৬৯-৭০ মৌসুমে দক্ষিণ আফ্রিকায় যান তিনি।
তন্মধ্যে, দক্ষিণ আফ্রিকা সফর শেষে তার খেলার মানের ক্রমশঃ অধঃপতন ঘটতে থাকে। ফলশ্রুতিতে অস্ট্রেলিয়া দল থেকে বাদ পড়েন তিনি। এরপূর্বে, ১৯৭০-৮১ মৌসুমে সফরকারী ইংল্যান্ড দলের বিপক্ষে দ্বিতীয় টেস্ট খেলেছিলেন। তবে, উদ্বোধনী ব্যাটসম্যান হিসেবে পুনরায় খেলার মাঠে ফিরে আসেন ও টেস্ট ক্রিকেটার হিসেবে প্রতিষ্ঠিত করতে সচেষ্ট হন। ১৯৭২-৭৩ মৌসুমে সফরকারী পাকিস্তানের বিপক্ষে মেলবোর্ন টেস্টে মনোরম ১২৭ রানের ইনিংস খেলেন তিনি।
দৃশ্যতঃ অস্ট্রেলিয়ার নিয়মিত উদ্বোধনী ব্যাটসম্যান হিসেবে খেলার মর্যাদা লাভ করতে থাকলেও মাত্র ২৬ বছর বয়সে টেস্ট ক্রিকেট থেকে নিজেকে গুটিয়ে নেন মূলতঃ শিক্ষকতা পেশায় মনোনিবেশ ঘটানোর লক্ষ্যে। এরপর অবশ্য আন্তঃরাজ্য ক্রিকেটে আরও এক মৌসুম খেলেছিলেন। ৫২.২০ গড়ে ৭৩৮ রান তুলে ১৯৭৩-৭৪ মৌসুমে শেফিল্ড শিল্ডে ভিক্টোরিয়া দলকে জয় এনে দেন তিনি।
১৯৯৫ থেকে ২০০৯ সাল পর্যন্ত মেলবোর্ন গ্রামার স্কুলে প্রধানশিক্ষক পদে অধিষ্ঠিত ছিলেন তিনি। এরপূর্বে, তার প্রাক্তন স্কুল জিলং কলেজে ১৯৮৬ থেকে ১৯৯৫ পর্যন্ত প্রিন্সিপাল, ১৯৮৪ থেকে ১৯৮৫ সাল পর্যন্ত অ্যাডিলেডের সেন্ট পিটার্স কলেজে সেকেন্ড মাস্টার ও ১৯৭৯ থেকে ১৯৮৩ সাল পর্যন্ত জিলং গ্রামার স্কুলের মানিফোল্ড হাউজের হাউজ মাস্টারের দায়িত্ব পালন করেছেন তিনি। জিলংয়ে কর্মজীবনে প্রবেশের পূর্বে ইংল্যান্ডের ওয়েস্টমিনস্টার স্কুলে শিক্ষকতা করেছেন পল শিহান।
জানুয়ারি, ২০১৪ সালে অস্ট্রেলিয়া দিবসের সম্মাননার তালিকায় পল শিহানকে অন্তর্ভুক্ত করা হয়। মাধ্যমিক স্তরের শিক্ষকতা পেশায় গুরুত্বপূর্ণ অবদান রাখাসহ ক্রীড়া, দাতব্য ও সামাজিক সংস্থায় অবদানের প্রেক্ষিতে এএম পদবীতে ভূষিত করা হয়। অস্ট্রেলিয়ান ম্যানেজমেন্ট ইনস্টটিউটে শিক্ষকতা করছেন তিনি।
অমিত চৌধুরী

অমিত চৌধুরী (জন্ম ১৫ মে, ১৯৬২) একজন ঔপন্যাসিক, কবি, প্রবন্ধক, সাহিত্য সমালোচক, সম্পাদক, গায়ক ও সঙ্গীত সুরকার। তিনি সাহিত্য রয়্যাল সোসাইটির একজন ফেলো এবং ইস্ট এঙ্গেলায় বিশ্ববিদ্যালয়ের সমসাময়িক সাহিত্যের অধ্যাপক।
জেমস উড, দি নিউ ইয়র্কায়ে অমিত চৌধুরী সম্পর্কে লেখান এবং বলেন, "তিনি একট জন উপন্যাসিক ও সমালোচক হিসেবে উভয়ই তাঁর কর্মজীবনে সুন্দরভাবে অনুশীলন করেছেন। চৌধুরী নিজের মাপা, সূক্ষ্ম, হালকা চিত্তাকর্ষক কাহিনীতে তার নান্দনিক অগ্রাধিকারের জন্য সেরা ক্ষেত্রে তৈরি করেছেন। এটা গার্হস্থ্য এবং শহুরে জীবনের ঝগড়ার সঙ্গে সমৃদ্ধ হয়; বায়ুমণ্ডল চিত্তাকর্ষক, কাব্যিক, নরম কৌতুক। সাহিত্য সমালোচক (এবং প্রকৃতপক্ষে, তাত্ত্বিক) হিসাবে, অমিত চৌধুরী তার নিজস্ব ঔপনিবেশিকতায় শনাক্ত এবং বিশ্লেষণ করার জন্য উদ্দীপিত হয়েছে- এক নিছক রাজনৈতিক বিরোধিতা বা আত্মবিশ্বাসী তাত্ত্বিক সংশয়বাদের পরিবর্তে বিভ্রান্তি, স্ব-বিভাগীয় এবং হালকা বিনষ্টকরণের দ্বারা চিহ্নিত। "
অমিত চৌধুরী ১৯৬২ সালে কলকাতায় জন্মগ্রহণ করেন এবং বোম্বেতে বেড়ে ওঠেন। তাঁর পিতা ছিলেন নাগা চন্দ্র চৌধুরী, ব্রিটানিয়া ইন্ডাস্ট্রিজ লিমিটেডের প্রথম ভারতীয় সিইও এবং তাঁর মা, বিজয়া চৌধুরী রবীন্দ্র সঙ্গীত, নজরুলগীতি, অতুল প্রসাদ ও হিন্দি ভজনের একজন প্রশংসিত গায়িকা ছিলেন। তিনি বম্বের ক্যাথিড্রাল অ্যান্ড জন কনন স্কুলের একজন ছাত্র ছিলেন এবং ইউনিভার্সিটি কলেজ লন্ডনের থেকে ইংরেজি ভাষায় তার প্রথম ডিগ্রি লাভ করেন এবং অক্সফোর্ডের বালিওল কলেজে ডি এইচ লরেন্সের কবিতায় তার ডক্টরেট ডিগ্রি অর্জন করেন। তিনি সমালোচক ও সাহিত্যিক ইতিহাসবিদ রসিঙ্কা চৌধুরী'কে বিবাহ করেন, এবং তাদের এক কন্যা রয়েছে; অরুণা।
সেন্ট সিরাল রোড এবং অন্যান্য কবিতা, আজ পর্যন্ত তার কবিতা একমাত্র সংগ্রহ, ২০০৫ সালে প্রকাশিত হয়। যা আরবিন্দ কৃষ্ণ মেহেরোট্রা, বাইবেলিয়ায় লেখা, 'সেন্ট সিরিল রোডটি তিন ভাগে বিভক্ত। প্রথম বিভাগের কবিতাগুলি, যা 'সিকুয়েন্স' শীর্ষক উদ্ধৃত করেছে, সবই ১৯৮৫ ও ১৯৮৮ সালের মধ্যে লেখা হয়েছিল; দ্বিতীয় অধ্যায়টি প্রায় কিছু বছর পরের লিখিত কবিতা নিয়ে গঠিত; এবং শেষ বিভাগে কবিতা কবিতা ১৯৯০-দশকের মধ্যে এবং ২০০১ সালের মধ্যে গঠিত হয়।
জাপানে অবস্থিত কূটনৈতিক মিশনের তালিকা

এটি জাপানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর টোকিওতে ১৫২টি দূতাবাস রয়েছে। অনেক দেশের বেইজিং বা অন্যত্র তাদের স্বীকৃত দূতাবাস রয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।
টোকিও
ফুকুওকা
হামামাৎ্‌সু
হিরোশিমা
কোবে
কিয়োটো
নাগাসাকি
নাগোয়্যা
নাহা
নিগাটা
ওসাকা
সাপ্পোরো
সেনদাই
ইয়োকোহামা
চীনের বেইজিংয়ে অবস্থিত:
অন্যান্য স্থানে অবস্থিত:
অলিভিয়া কুক

ওলিভিয়া কেইট কোক (জন্ম ২৭ ডিসেম্বর, ১৯৯৩) হলেন একজন ইংরেজ অভিনেত্রী। ২০১৩ থেকে ২০১৭ পযন্ত তিনি মার্কিন টেলিভিশন চ্যানেল এন্ডই-এ প্রচারিত রোমাঞ্চকর এবং অধীরতামূলক দৃশ্যকাব্যের ধারাবাহিক "বেইটস মোটেল"-এ এমা ডেকোডি হিসেবে সাহায্যকারী অভিনেত্রীর ভূমিকায় অভিনয় করেছেন। এছাড়াও কোক, অধীরতামূলক চলচ্চিত্র সমূহে অভিনয় করেছেন, যেগুলোর মধ্যে, ২০১৪ সালে মুক্তিপ্রাপ্ত অতিপ্রাকৃত অধীরতামূলক দৃশ্যকাব্যের ব্রিটিশ চলচ্চিত্র "দ্য কোয়ায়েট ওয়ান'স" এবং ২০১৪ সালে মুক্তিপ্রাপ্ত অতিপ্রাকৃত অধীরতামূলক দৃশ্যকাব্যের মার্কিন চলচ্চিত্র "ওইজা" অন্যতম, এছাড়াও ২০১৪ সালে মুক্তি পাওয়া কল্পবিজ্ঞান দৃশ্যকাব্যের মার্কিন চলচ্চিত্র "দ্য সিগন্যাল", ২০১৫ সালে মুক্তিপ্রাপ্ত হাস্যরসাত্বক দৃশ্যকাব্যের মার্কিন চলচ্চিত্র "মি অ্যান্ড আর্ল অ্যান্ড দ্য ডায়িং গার্ল", ২০১৬ সালে মুক্তি পাওয়া অধীরতামূলক দৃশ্যকাব্যের রহস্য উৎঘাটনের ঘটনাবহুল ব্রিটিশ চলচ্চিত্র "দ্য লাইমহাউজ গোলেম", এবং ২০১৭ সালে মুক্তিপ্রাপ্ত রোমাঞ্চকর কাহিনীর হাস্যরসাত্বক মার্কিন চলচ্চিত্র "থ্ররগব্রেডস"-এ অভিনয় করেছেন।
কোক, কল্পবিজ্ঞান এবং উত্তেজনাময় ঘটনা সমৃদ্ধ আসন্ন মার্কিন চলচ্চিত্র "রেডি প্লেয়ার ওয়ান"-এ অভিনয় করেছেন এবং তার এই অভিনয়ের জন্য তিনি সমালোচনার সম্মুখীন হয়েছে, চলচ্চিত্রটি পরিচালনা করেছেন জনপ্রিয় মার্কিন চলচ্চিত্র পরিচালক স্টিভেন স্পিলবার্গ, এবং এটি ২০১৮ সালের ২৯শে মার্চ মার্কিন যুক্তরাষ্ট্রে মুক্তি পাবে।
কোকের জন্ম এবং প্রতিপালিত হন ইংল্যান্ডের উত্তর-পশ্চিমে অবস্থিত মহানগর প্রদেশ গ্রটার ম্যানচেস্টার-এর ওল্ডহ্যাম শহরে। তার বাবা, জন কোক হলেন একজন অবসরপ্রাপ্ত পুশিশ কর্মকর্তা, এবং তার মা, লিন্ডসি (বিবাহ পূর্ব নাম ওয়াইল্ড), হলেন একজন বিক্রয় প্রতিনিধি। তার একজন ছোট বোন রয়েছে, যার নাম এলিয়ানোর। কোক যখন শিশু ছিল, তখনই তার বাবা-মার বিবাহ বিচ্ছেদ হয়, এবং তিনি এবং তার ছোটবোন তাদের মায়ের সাথে বসবাস করেন। কোক, ওল্ডহ্যাম পৌরসভায় অবস্থিত রয়টন এন্ড ক্রম্পটন সেকেন্ডারি স্কুল-এ পড়াশোনা করেন এবং ওল্ডহ্যামের ওয়েস্টউডে অবস্থিত ওল্ডহ্যাম সিক্সথ ফর্ম কলেজ-এ নাট্যকলা নিয়ে পড়াশোনা করেন, তবে তিনি ব্রিটিশ টেলিভিশন চ্যানেল বিবিসিওয়ান-এ প্রচারিত দৃশ্যকাব্যিক ধারাবাহিক "ব্লাকাউট"-এ অভিনয় করার জন্য তিনি এ-লেভেলস শেষ করার পূর্বেই কলেজ ত্যাগ করেন।
তরুনী বয়সে কোক, জিমনাস্টিক্স এবং ব্যালেট নৃত্য'র অনুশীলন করেছেন। তিনি যখন অভিনয় শুরু করেন, তখন তার বয়স মাত্র আট বছর, তিনি তার নিজ শহরেই স্কুল ছুটির পরবর্তী সময়ে নাট্যকলা কর্মসূচিতে অভিনয় করা শুরু করেন, যেটির নাম মূলত ওল্ডহ্যাম থিয়েটার ওয়ার্কশপ। সেখানে কয়েক বছর তিনি নাট্যদলের সদস্য হিসেবে অভিনয় করেন, তবে তার ১৭ বছর হওয়ার আগ পযন্ত, এবং যখন তিনি ওল্ডহ্যাম সিক্সথ ফর্ম কলেজ-এর পরিচালনায় "ওয়েস্ট সাইড স্টোরি" নামক মঞ্চায়নে মারিয়া হিসেবে অভিনয় করেন। এর কিছু সময় পরেই, তিনি "ওল্ডহ্যাম থিয়েটার ওয়ার্কশপ" এর হয়ে "প্রম:দ্য মিউজিক্যাল" (যেটি "সিনড্রেলা" মঞ্চায়নের পুনঃনির্মিত মঞ্চায়ন)-এ তার সর্বপ্রথম এবং সর্বশেষবারের মত মুখ্য ভূমিকায় মঞ্চস্থ্য হন।
কোক, মার্কিন যুক্তরাষ্ট্রের নিউ ইয়র্ক শহরে বসবাস করেন। কোক, তার অভিনীত চলচ্চিত্রের"মি এন্ড আর্ল এন্ড দ্য ডাইয়িং গার্ল" পার্শ অভিনেতা থমাস ম্যান, এবং তার অভিনীত আরেক চলচ্চিত্র "বেইটস মোটেল" এর পার্শ অভিনেতা ফ্রেডি হাইমোর এবং অভিনেত্রী নিকোলা পেল্টজ-এর খুব কাছের বন্ধু।
২০১৪ সালে কোক, জনপ্রিয় ইটালীয় অলংকার এবং বিলাসবহুল ব্যান্ড বুলগেরি-এর বিজ্ঞাপন সমূহে হাজির হওয়ার মাধ্যমে সেইভ দ্য চিলড্রেন নামক একটি প্রচারাভিযানকে সমর্থন করেন।
ইরাকে অবস্থিত কূটনৈতিক মিশনের তালিকা

এটি ইরাকে অবস্থিত কূটনৈতিক মিশনসমূহের একটি তালিকা। বাগদাদে ৫৪টি দূতাবাস রয়েছে এবং অন্যান্য অনেক দেশ ইরাকের অন্য শহরেও কনস্যুলেট পরিচালনা করে থাকে (অবৈতনিক কনস্যুলেট ব্যতীত)।
বাগদাদ
বসরা
এর্বিল
কারবালা
নাজাফ
সুলায়মানিয়া
ইউরিপিদেস

ইউরিপিদেস: (জন্ম আনু. ৪৮৪ খ্রিস্টপূর্ব, এথেন্স [গ্রীস] - মৃত্যু ৪০৬, মেসিডোনিয়া) তিনি প্রসিদ্ধ গ্রিক ধ্রুপদী নাট্যকার। ইউরিপিদেসের পিতা মনেসারকুস এবং মাতা ক্লিটো। পিতা মনেসারকুস পুত্রকে সুশিক্ষাদানে মনোযোগী ছিলেন।ইউরিপিদিস মাত্র আঠারো বছর বয়সে নাটক রচনায় ব্রতী হন। গ্রিক বার্ষিক নাট্যোৎসবে অভিনয়ের জন্য মনোনীত হয় তার নাটক। তার ঘনিষ্ট বন্ধুদের মধ্যে ছিলেন প্রসিদ্ধ দার্শনিক অ্যানাক্সাগোরাস, প্রোতাগোরাস,সক্রাতেস এবং তরুন ও প্রতিভাবান রাজনীতিবিদ অ্যালকিবিয়াডিস। তিনি গ্রিক পৌরাণিক কাহিনীর প্রেক্ষাপটে সমকালীন রাজনীতি উত্থান-পতনের ব্যাপক ভাঙ্গা গড়া এবং নতুন জীবনদর্শনকে তুলে এনেছিলেন। ধর্মিয় বিশ্বাস, রাজনৈতিক ভিন্ন মতবাদ এবং যুক্তিবাদীতার কারণে ইউরোপিদেস শেষজীবনে এথেন্স অবস্থান করতে পারেন নি। তিনি মেডোনিয়ার রাজা আর্কেলাউসের আমন্ত্রণে মেসিডোনিয়ায় গমন করেন। পরে এই মেসিডোনিয়ায় ৪০৬ খ্রীষ্টপূর্বাব্দে, তিনি মৃত্যুবরণ করেন। ইউরোপিদেস ৯২ টি নাটক লিখেছেন বলে জানা যায়। কিন্ত এর মধ্যে পাওয়া গেছে মাত্র ১৯ টি নাটক। তার আলোচিত নাটক ওরেস্তেস ।
দীনেশ দাস

দীনেশ দাস (১৬ সেপ্টেম্বর ১৯১৩ - ১৩ মার্চ ১৯৮৫) ছিলেন একজন বাঙ্গালি কবি ।
আদিগঙ্গার তীরে আলিপুরের চেতলা অঞ্চলে মামাবাড়ীতে (৬৫ এফ জয়নুদ্দি মিস্ত্রি লেন, কলিকাতা - ৭০০ ০২৭) ১৯১৩ সালের ১৬ই সেপ্টেম্বর এক মাহিষ্য পরিবারে দীনেশ দাসের জন্ম হয়। বাবার নাম হৃষিকেশ দাস এবং মা কাত্যায়নী দেবী। ওনারা তিন ভাই ও এক বোন। সপ্তম শ্রেণীতে পড়বার সময়ে মাত্র বারো বছর বয়স থেকে দীনেশ দাস ছড়া লিখতে শুরু করেন। পনেরো বছর বয়সে নবম শ্রেণীতে পড়বার সময়ে তিনি ভারতের স্বাধীনতা আন্দোলনে জড়িয়ে পড়েন। পাশাপাশি ১৯৩০ সালে দীনেশ দাস ম্যাট্রিক ও ১৯৩২ সালে আই-এ পাস করেন। এরপর ১৯৩৩-৩৪ সালে তিনি স্কটিশ চার্চ কলেজে বি এ ক্লাসে ভর্তি হন। যদিও বিপ্লবী সমিতির কাজ ও কাব্যসাহিত্য চর্চার চাপে তার বি এ পরীক্ষা দেওয়া হয়নি । পরে নতুন করে কলেজে ভর্তি হয়ে ১৯৩৮ সালে বি এ পাস করেন। 
১৯৩৪ সালে দীনেশ দাসের প্রথম কবিতা ‘শ্রাবণে’ দেশ পত্রিকায় প্রকাশিত হয়। ১৯৩৫ সালে তিনি কার্শিয়াং-এর খয়াবাড়ি চা বাগানে চাকরিতে যোগ দেন। এক বছরের মাথায় ১৯৩৬ সালে কলকাতা ফিরে আসেন। কলকাতায় ফিরে ‘প্রথমবৃষ্টির ফোঁটা’, ‘মৌমাছি’, ‘নখ’, ‘হাই’, ‘চায়ের কাপে’ সহ নানা কবিতা একে একে লিখতে থাকেন। তখনও তার কোন কবিতা সংকলন প্রকাশিত না হওয়া সত্বেও রবীন্দ্রনাথ ঠাকুর তাঁর ‘বাংলা কাব্য পরিচয়’ সংকলন গ্রন্থে ‘মৌমাছি’ কবিতাটি অন্তর্ভুক্ত করেন।
ফ্যাসিবাদ ও সাম্রাজ্যবাদী আগ্রাসনের বিরুদ্ধে কেবলমাত্র শ্রমিক, কৃষক ও সকল মেহনতী জনগণের ঐক্যবদ্ধ প্রতিরোধ জয়ী হতে পারে এই বিশ্বাস থেকে ১৯৩৭ সালে দীনেশ দাস রচনা করেন ‘কাস্তে’ কবিতাটি। ব্রিটিশ সরকারকে ধোঁকা দিতে পরিকল্পিতভাবে হাতুড়ি শব্দটি বাদ দেওয়া হয়। তা সত্ত্বেও সরকারের ভয়ে এক বছর ‘কাস্তে’ ছাপার মুখ দেখেনি। ১৯৩৮ সালে কবিবন্ধু অরুণ মিত্রের সৌজন্যে সেটি আনন্দবাজার শারদীয়ায় প্রকাশিত হয়। পরে পুলিস তার বাসস্থান তল্লাশি করে এবং তাকে লর্ড সিন্‌হা রোডে আটকে রাখা হয়।
১৯৩৯ সালে তিনি ক্যালকাটা ন্যাশনাল ব্যা‍‌ঙ্কে (পরে নাম হয় এল আই সি) যোগ দেন। সাত বছর চাকরির পর ১৯৪৬ সালে কর্মস্থলে ইউনিয়ন গড়তে গিয়ে বাধা পেয়ে তিনি কাজে ইস্তফা দেন। এই সময় তিনি দৈনিক কৃষক ও মাতৃভূমি কাগজে কিছুদিন কাজ করেন। চলচ্চিত্রে গীতিকার ও সহ পরিচালকের কাজেও যুক্ত ছিলেন। ১৯৪৮ সালে হাওড়া জেলার দেউলপুর বিদ্যালয়ে প্রধান শিক্ষকের কাজে যোগ দেন। এক বছর পর কলকাতায় ফিরে এসে স্থায়ীভাবে চেতলা বয়েজ স্কুলে বাংলার শিক্ষকতার কাজ শুরু করেন।
১৯৬১ ও ১৯৭৪ সালে তিনি দিল্লিতে জাতীয় কবি সম্মেলনে পশ্চিমবঙ্গের প্রতিনিধি কবি রূপে আমন্ত্রিত হন। ১৯৬১ সালে তিনি আর্থারাইটিস রোগে আক্রান্ত হন।
১৯৮৫ সালের ১৩ই মার্চ কবি দীনেশ দাস গোপালনগর পিতৃগৃহে (৪/১ আফতাব মস্ক লেন) শেষ নিঃশ্বাস ত্যাগ করেন।
১৯৫৯ সালে প্রকাশিত দীনেশ দাসের প্রথম শ্রেষ্ঠ কবিতা সংকলন ‘উল্টোরথ’ পুরস্কারে ভূষিত হয়। ১৯৮০ সালে নজরুল আকাদেমি থেকে তিনি প্রথম নজরুল পুরস্কার পান। ১৯৮২ সালে শেষ কাব্যগ্রন্থ ‘রাম গেছে বনবাসে’র জন্য দীনেশ দাসকে রবীন্দ্র পুরস্কারে সম্মানিত হন।
১৯৩৯ সালে ঢাকার উচ্চপদস্থ সরকারী কর্মচারী যামিনী বিশ্বাসের তৃতীয়া কন্যা শ্রীমতি মণিকা বিশ্বাসকে তিনি বিয়ে করেন। তিনি দুই পুত্র (শান্তনু ও ভারবী) এবং এক কন্যা (জোনাকি)-র জনক।
নরি জেলা

নরি (নারে) জেলা আফগানিস্তানের কুনার প্রদেশের পূর্ব অঞ্চলে অবস্থিত পর্বতশৃঙ্গমালা বিশিষ্ট একটি জেলা। ভৌগোলিক অবস্থান অনুযায়ী জেলাটির সীমানা পশ্চিমে বার কুনার জেলা, উত্তরে নুরিস্তান প্রদেশ, দক্ষিণে খাইবার পাখতুনখোয়া এবং দক্ষিণে দাঙ্গাম জেলা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৪,৫০০ এর মত, যার মধ্যে ৬০% পশতু সম্প্রদায়ের। জেলাটির কেন্দ্রীয় শহরের নাম হচ্ছে নরি গ্রাম (নারে) নদীর উপত্যকায় থেকে ১১৫৩ মিটার উচ্চতায় অবস্থান করছে। চাষাবাদের জন্য যথেষ্ট পরিমাণ আবাদি জমি পাওয়া যায়না। যার ফলে অধিবাসীরা সাধারণত কাঠ এবং মটরশুটি সংগ্রহ করে বিক্রি করে জীবিকা নির্বাহ করে থাকে।
বাংলাদেশ এনার্জি রেগুলেটরি কমিশন

বাংলাদেশ এনার্জি রেগুলেটরি কমিশন বা সংক্ষেপে বিইআরসি (অনানুষ্ঠিক বাংলা অর্থ "বাংলাদেশ শক্তি নিয়ন্ত্রক সংস্থা") একটি নিয়ন্ত্রক সংস্থা যা বাংলাদেশে গ্যাস, বিদ্যুৎ ও পেট্রোলিয়াম পণ্য নিয়ন্ত্রণ করে এবং ঢাকা,বাংলাদেশ অবস্থিত।
বাংলাদেশ এনার্জি রেগুলেটরি কমিশন বাংলাদেশ সরকারের “বাংলাদেশ এনার্জি রেগুলেটরী কমিশন আইন, ২০০৩”-এর মাধ্যমে ১৩ মার্চ, ২০০৩ তারিখে প্রতিষ্ঠিত হয়। চেয়ারম্যানসহ পাঁচ সদস্যের কমিশনের মধ্যে দুই জন সদস্য নিয়োগের মাধ্যমে এই কমিশন ২৭ এপ্রিল ২০০৪ সালে কার্যকর হয়। কমিশনের ১ম চেয়ারম্যান ৪ জুন ২০০৫ সালে নিযুক্ত হন। এই কমিশন বাংলাদেশে গ্যাস ও বিদ্যুতের মূল্য নির্ধারণ করে থাকে। এছাড়া এটি জ্বালানি শিল্পের মধ্যে বিরোধ নিষ্পত্তি করে থাকে। শক্তি নিরাপত্তা তহবিল এই সংস্থার অধীনে রয়েছে।
২০২৪ সালের ২৬ নভেম্বর, মোঃ গিয়াস উদ্দিন জোয়ার্দার অন্তর্বর্তী সরকারের জ্বালানী উপদেষ্টা মুহাম্মদ ফাওজুল কবির খানের অফিস আদেশে সদস্য (বিদ্যুৎ) নিযুক্ত হন। মোঃ গিয়াস উদ্দিন জোয়ার্দারের দুর্নীতি মামলার তদন্ত করছে দুর্নীতি দমন কমিশন। দুর্নীতিতে জড়িত থাকার অভিযোগে আল জাজিরা তদন্ত প্রতিবেদনের পটভূমিতে তিনি পদত্যাগ করেছেন।
নুরগাল জেলা

নুরগাল জেলা আফগানিস্তানের কুনার প্রদেশের পশ্চিম অঞ্চলে অবস্থিত একটি অন্যতম জেলা। এটি আসাদাবাদ শহর থেকে ৪৫ কিলোমিটার পশ্চিমে এবং জালালাবাদ শহরের কাছাকাছি অবস্থান করছে। ভৌগোলিক অবস্থান অনুযায়ী জেলাটির সীমানা, পশ্চিমে এবং দক্ষিণে নঙ্গরহার প্রদেশ, উত্তরে চাপা দারা জেলা এবং পূর্বদিকে চাউকে জেলা এবং খাস কুনার জেলা অবস্থিত। ২০০৬ সালের আনুমানিক হিসাব অনুযায়ী, এখানকার জনসংখ্যা ছিল প্রায় ২৮,০০০ এর মত। জেলাটির কেন্দ্রীয় শহরের নাম হচ্ছে নুরগাল গ্রাম, যা মূলত কুনার নদীর উপত্যকা নুরগাল জেলার দক্ষিণ অঞ্চলে অবস্থান করছে। ১৯৮০-এর দশকের সোভিয়েত–আফগান যুদ্ধকালীন সময়ে প্রায় ৭০% এর উপরে ঘরবাড়ী ধ্বংসপ্রাপ্ত হয়। এলাকাটি পাহাড়ী অঞ্চল দ্বারা পরিবেষ্টিত এবং চাষাবাদের জন্য যথেষ্ট পরিমাণ জমি পাওয়া যায়না। এখানকার অধিকাংশ বাসিন্দা বিদেশে কাজ খুজে বেড়াচ্ছেন। স্বাস্থ্যসেবা এবং শিক্ষার ক্ষেত্রে তেমন কোন অগ্রগতি পরিলক্ষিত হয়না, যার ফলে উভয় খাতে যথেষ্ট উন্নতি প্রয়োজন।
বাংলাদেশ বিদ্যুৎ উন্নয়ন বোর্ড

বাংলাদেশ বিদ্যুৎ উন্নয়ন বোর্ড (পিডিবি) বাংলাদেশ সরকারের একটি সংস্থা। ১৯৭২ সালে একটি স্বাধীন রাষ্ট্র রূপে বাংলাদেশের উত্থানের পর দেশটির বিদ্যুৎ খাতের উন্নয়নে একটি পাবলিক সেক্টর প্রতিষ্ঠান হিসেবে প্রতিষ্ঠিত হয়। সংস্থাটি দেশের বিদ্যুৎ অবকাঠামো নির্মাণ এবং দেশের অধিকাংশ বিদ্যুৎ উৎপাদন পরিচালনার জন্য দায়িত্বপ্রাপ্ত। প্রধানত দেশের নগরাঞ্চলে বিদ্যুৎ উৎপাদনের এবং বণ্টনের জন্য বি.পি.ডি.বি. দায়বদ্ধ। বোর্ডটি এখন গণপ্রজাতন্ত্রী বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের অধীনে রয়েছে। বর্তমানে বোর্ডেরচেয়ারম্যানের দায়িত্বে রয়েছেন মোঃ রেজাউল করিম (প্রকৌশলী)।
১৯১৯ সালে ‘ডেভকো’ নামক ব্রিটিশ কোম্পানির মাধ্যমে ঢাকায় সীমিত আকারে বিদ্যুৎ বিতরণ ব্যবস্থার প্রথম বাণিজ্যিক বিকাশ শুরু হয়। পরবর্তীতে ১৯৩৩ সালে ওই কোম্পানি ঢাকার পরীবাগে প্রায় ৬ মেগাওয়াট ক্ষমতাসম্পন্ন ‘ধানমণ্ডি পাওয়ার হাউজ’ নির্মাণ করে বাণিজ্যিকভাবে বিদ্যুৎ বিতরণ শুরু করে।
পিডিবির পূর্বসূরি ছিল পাকিস্তানের পানি ও বিদ্যুৎ উন্নয়ন কর্তৃপক্ষ (ওয়াপদা)। ১৯৭২ সালে পিডিবি গঠিত হয়। পরবর্তীতে, পিডিবির কিছু অংশ নিয়ে গঠিত হয় বাংলাদেশ পল্লী বিদ্যুতায়ন বোর্ড (বিআরইবি) ও ঢাকা ইলেকট্রিক সাপ্লাই অথরিটি (ডেসা)। পরে আবার ডেসা থেকে ঢাকা ইলেকট্রিক সাপ্লাই কোম্পানি লিমিটেড (ডেসকো) ও ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) তৈরি করা হয়।
বর্তমানে পাওয়ার গ্রিড কোম্পানি অব বাংলাদেশ, আশুগঞ্জ পাওয়ার স্টেশন কোম্পানী লিমিটেড, ইলেকট্রিসিটি জেনারেশন কোম্পানি অব বাংলাদেশ লিমিটেড, নর্থ-ওয়েস্ট পাওয়ার জেনারেশন কোম্পানি লিমিটেড, নর্দান ইলেকট্রিসিটি সাপ্লাই কোম্পানি-নেসকো এবং ওয়েস্ট জোন পাওয়ার ডিস্ট্রিবিউশন কোম্পানি লিমিটেড পিডিবি-র অধীন।
২০১০ সালের জুন এর হিসাবে, দেশের বিভিন্ন অঞ্চলে অবস্থিত বিদ্যুৎকেন্দ্রগুলিতে ২০১২-১৩ অর্থবছরে বি.পি.ডি.বি. মোট ৮৮২ টি ইউনিটে ৫,৮২৩ মেগাওয়াট (৫০ টি ইউনিটের পিডিবি এবং ৩৮ টি ইউনিটের আইপিপি, এসআইপিপি এবং ভাড়া দেওয়া) বিদ্যুৎ কেন্দ্র স্থাপন করেছে। ২০১১ সালের বি.পি.ডি.বি. দ্বারা পরিচালিত পাবলিক সেক্টর বিদ্যুৎকেন্দ্রগুলিতে মোট ১৭০৭৯ জিওএইচ বিদ্যুৎ উৎপাদিত হয়। এছাড়া, বেসরকারি খাতে স্বাধীন বিদ্যুৎ উৎপাদনকারী সংস্থা (আইপিপি, এসআইপিপি এবং ভাড়া) থেকে মোট ১১৩২৭ জিওএইচও বিদ্যুৎ কিনেছে।
২০১০-১১ অর্থবছরে, বিপিডিবি এর প্রায় ১২৫১৬ জন কর্মচারী ছিল। নভেম্বর ২০১৩ সালের হিসাবে, ইনস্টল করা জেনারেশনের ক্ষমতা বেড়েছে ১০২১৩ মেগাওয়াট।
২০২৩ সাম্প্রতিক বিপিডিবি গ্রাহক সার্পোট ১৬২০০ নাম্বার চালূ করেছে।
শাইগাল আও শিল্তান জেলা

শাইগাল আও শিল্তান জেলা () আফগানিস্তানের কুনার প্রদেশের চাপা দারা জেলা থেকে বিভক্ত হয়ে পড়া একটি অন্যতম জেলা। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৫,৯০০ এর মত।
জেলাটিতে মূলত পশতু সম্প্রদায়ের লোকজন বসবাস করে থাকে। যারা পাকিস্তানে সীমান্তের কাছাকাছি বসবাস করে থাকে এবং কাশ্মীর খান থেকে সাইগাল হেজব ই ইসলামী নামে নামকরণ করা হয়। শাইগাল জেলার গ্রামগুলির নাম হচ্ছে, শানগুরুল, লাহাইয়া, মনিনা, হালোযো, নারাত, ছায়েক, ইত্যাদি। শিক্ষার হারের দিক থেকে শাইখাল জেলার প্রায় ৮০% পুরুষ এবং ৩০% নারী শিক্ষিত। শাইখাল জেলা উপজাতিদের মধ্য শানভারি সবচেয়ে উল্লেখযোগ্য। ধারণা করা হয়ে থাকে যে, প্রায় একশত বছর পূর্বে পূর্বপুরুষ জালালাবাদ থেকে এসেছিলেন এবং মুঘলদের নিকট থেকে জোর করে এই জেলাটিকে দখল করে নিয়েছিলেন।
ম্যারি হ্যাস্কেল

ম্যারি মিনেরভা হ্যাস্কেল (১৮ মে, ১৮৬৯– ৬ ডিসেম্বর, ১৯৫৩) বুলগেরিয়ায় নিযুক্ত একজন মার্কিন ধর্মসভার ধর্মপ্রচারক ছিলেন।
ম্যারি মিনেরভা হ্যাস্কেল ১৮৬৯ সালে ফিলিপ্পপলিস (বর্তমান প্লভডিভ), এক ধর্মপ্রচারক মাতাপিতা হেনরি চার্লস হ্যাস্কেল (১৮৩৫–১৯১৪) এবং মার্গারেট বেল হ্যাস্কেল (১৮৪১–১৯২৪) এর ঘরে জন্মগ্রহণ করেন। অবার্লিন কলেজে অধ্যয়ন করে ১৮৮৯ সালে তিনি স্নাতক ডিগ্রী লাভ করেন।
হ্যাস্কেল ১৮৯০ সালে শিক্ষক হয়ে বুলগেরিয়ায় চলে আসেন। ম্যাসিডোনিয়া বিপ্লবের শরণার্থীদের নিয়ে তিনি কাজ করেন, এবং "মিস স্টোন অ্যাফেয়ারে একটি গৌণ ভূমিকায় অভিনয় করেন।
ম্যারি মিনেরভা হ্যাস্কেল ১৯৫৩ সালে, ৮৪ বছর বয়সে ক্যালিফোর্নিয়ায় মারা যান। তার ভাই, হেনরি জে. হ্যাস্কেল (১৮৭৪–১৯৫২), ক্যানসাস সিটির একজন সংবাদপত্রের সম্পাদক ছিলেন, যিনি রাইট ভ্রাতৃদ্বয়ের বোন, ক্যাথেরীন রাইটকে ১৯২৬ সালে বিয়ে করেন।
শিরকানে জেলা

শিরকানে জেলা (সারকানি জেলা নামেও পরিচিত) আফগানিস্তানের কুনার প্রদেশের কেন্দ্রীয় অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা, দক্ষিণে পাকিস্তান। ২০০৬ সালের আনুমানিক হিসাব অনুযায়ী, এখানকার জনসংখ্যা ছিল প্রায় ২৪,২০০ জন এর মত। জেলাটির প্রশাসনিক কেন্দ্র বলতে সারকানে গ্রাম বোঝান হয়, () যেটি ৭৭৫ মিটার উচ্চতায় অবস্থান করছে। জেলাটির উত্তরের সীমানা কুনার নদী অবস্থিত, যেটি কৃষি জমির ক্ষেত্রে মোটামুটিভাবে ছোটখাটো অংশকে সেচ ব্যবস্থা দিয়ে থাকে। খরা এখানকার মানুষের জন্য কৃষিক্ষত্রে সবচেয়ে বড় সমস্যা হিসবে বিবেচনা করা হয়। ১৯৮০-এর দশকের সোভিয়েত–আফগান যুদ্ধকালীন সময়ে প্রায় ৭০% এর উপরে ঘরবাড়ী ধ্বংসপ্রাপ্ত হয়। তরুণ প্রজন্মের অধিকাংশ মানুষ পাকিস্তানে বাস করে থাকে এবং কাজ করে থাকে।
ওয়াতাপুর জেলা

ওয়াতাপুর জেলা আফগানিস্তানে কুনার প্রদেশের কেন্দ্রীয় অঞ্চলে অবস্থিত একটি অন্যতম জেলা। এটি আসাদাবাদ জেলা থেকে বিভক্ত করে তৈরী করা হয়েছিল। জেলাটি ৬০ টির মত বড় এবং ছোট মিলিয়ে গ্রাম রয়েছে যার মধ্যে অধিকাংশই পাহাড়ী এলাকা বেষ্টিত। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৪,৩০০ জন এর মত। গ্রামগুলি মূলত উপত্যকা বা উচ্চ পর্বতমালা এলাকায় অবস্থিত হওয়ার কারণে আসাদাবাদ জেলায় যোগাযোগের তেমন সুবিধা নেই এবং অন্যান্য গুরুত্বপূর্ণ স্থানে যেতে গেলে প্রায় এক দিন সময় লাগে। উত্তর কাতার কালায় একটি মেডিকেল ক্লিনিক তৈরী করা হয়েছিল, যেটি আইএসএএফ কর্তৃক নির্মিত করা হয় স্থানীয় জঙ্গিদের ধ্বংস না হওয়া পর্যন্ত।
ইরানে অবস্থিত কূটনৈতিক মিশনের তালিকা

এটি ইরানে অবস্থিত কূটনৈতিক মিশনসমূহের একটি তালিকা। তেহরানে ৯৯টি দূতাবাস রয়েছে এবং অন্যান্য অনেক দেশ ইরানের অন্য শহরেও কনস্যুলেট পরিচালনা করে থাকে (অবৈতনিক কনস্যুলেট ব্যতীত)।
আহবাজ
বন্দর আব্বাস
এসফাহন
গোর্গান
কের্মানশাহ
মাশহাদ
রাশ্ত
সারি
শিরাজ
তাবরিজ
উর্মিয়া
জহেদন
ফিলিপাইনে অবস্থিত কূটনৈতিক মিশনের তালিকা

এটি ফিলিপাইনে অবস্থিত কূটনৈতিক মিশনসমূহের একটি তালিকা। মেট্রো ম্যানিলায় ৬৫টি দূতাবাস ও ২টি মিশন রয়েছে। অন্য দেশের রাজধানীতেও অনেক দেশের স্বীকৃত মিশন রয়েছে।
ম্যানিলায় এসকল মিশনকে দূতাবাস নামে অভিহিত করা হয়। যেগুলোর বেশীরভাগই ম্যানিলা প্রপারের তুলনায় মাকাটিতে অবস্থিত। মেট্রো ম্যানিলার অন্যত্রও মিশন রয়েছে।
অবস্থিত শহর অনুযায়ী লিপিবদ্ধ
ইন্দিরাদেবী রায়চৌধুরী

ইন্দিরাদেবী রায়চৌধুরী (জন্ম অক্টোবর ১৯১০) ছিলেন একজন বাংলাদেশী চিত্রশিল্পী। তিনি টাঙ্গাইলের গোপালপুর গ্রামে জন্মগ্রহণ করেন। তার পিতা শ্রীশচন্দ্র ভট্টাচার্য এবং মাতা বিনোদিনী দেবী। সঙ্গীতজ্ঞ বীরেন্দকিশোর রায় চৌধুরীর সাথে বিয়ে হওয়ার পর তিনি ক্ষিতীন্দ্রনাথ মজুমদারের কাছে ছবি আঁকা শেখেন। প্রতিকৃতি আঁকার হাতেখড়ি হয় অতুল বসুর কাছ থেকে।
অ্যাকাডেমি অব ফাইন আর্টসের একাদশ বার্ষিক প্রদর্শনীতে মহিলা অঙ্কিত শ্রেষ্ঠ চিত্ররূপে পুরস্কৃত হয় ইন্দিরাদেবী রায়চৌধুরী। পুরষ্কারপ্রাপ্ত ছবির নাম ‘বুদ্ধের গৃহত্যাগ’। এটি ভারতীয় পদ্ধতিতে জলরঙে আঁকা।
ইন্দিরাদেবী জল ও তেলরঙে নিসর্গ দৃশ্য এবং পৌরাণিক বিষয় নিয়ে ছবি অাঁকতে পছন্দ করতেন। ইন্দিরাদেবী রায়চৌধুরীর উল্লেখযোগ্য চিত্রকর্ম গুলোর মধ্যে, রবীন্দ্রনাথ,বুদ্ধের গৃহত্যাগ, শ্রীকৃষ্ণের মথুরাযাত্রা, তিব্বতের প্রপাত, পাহাড়ি ঝরনা, শ্রী অরবিন্দ, বংশীবাদক, উপাসনা, তুষার শিখর, পাগলা ঘোড়া, প্রার্থনা, বৃদ্ধালামা, রাত্রি, শিল্পীর পুত্র, মানভঞ্জন, মন্থরা-কৈকেরী, কর্ণবধ, অভিসারিকা, প্রহরী, Teesta meeting, ranjit ইত্যাদি অন্যতম।
আলীপুর ইউনিয়ন, সাতক্ষীরা সদর

আলিপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
আলিপুর ইউনিয়নের আয়তন ৫৯৩০.৫২৯ একর। একফসলি জমির পরিমানঃ ১২৫ হেক্টর, দুইফসলি জমির পরিমানঃ ৩,৯৭৫ হেক্টর, তিনফসলি জমির পরিমানঃ ১,৫২৯ হেক্টর।
২০১৩ সালের পরিসংখ্যান অনুযায়ী আলিপুর ইউনিয়নের লোকসংখ্যা ৩১,১২০ জন। এর মধ্যে পুরুষ ১৬,২৮৫ জন এবং মহিলা ১৫,৮৩৫ জন।
আলিপুর ইউনিয়ন সাতক্ষীরা সদর উপজেলার আওতাধীন ৭নং ইউনিয়ন পরিষদ। ইউনিয়নে চারটি হাট-বাজার রয়েছে।
আলিপুর ইউনিয়নের সাক্ষরতার হার ৭১%। এ ইউনিয়নে ২টি কলেজ, ২টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ৩টি মাদ্রাসা (এতিমখানা ২টি) ও ১১টি প্রাথমিক বিদ্যালয় রয়েছে।
আলিপুর ইউনিয়নে ৪৫ টি মসজিদ, ০২টি মন্দির রয়েছে।
আলিপুর ইউনিয়নের তথ্য বাতায়ন
ধুলিহর ইউনিয়ন

ধুলিহর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ধুলিহর ইউনিয়ন এর মাঝ দিয়ে বেত্রাবতী নদী প্রবাহিত হয়েছে।
ধুলিহর ইউনিয়নের আয়তন ৯৩৪৫ একর (৩৭.৮১ বর্গ কিলোমিটার)
২০০১ সালের পরিসংখ্যান অনুযায়ী ধুলিহর ইউনিয়নের লোকসংখ্যা ২১,০১৮ জন। এর মধ্যে পুরুষ ১০,৯৯৪ জন এবং মহিলা ১০,০২৪ জন।
ধুলিহর ইউনিয়ন সাতক্ষীরা সদর উপজেলার আওতাধীন ৮নং ইউনিয়ন পরিষদ। ইউনিয়নে তিনটি হাট-বাজার রয়েছেঃ গোবিন্দপুর বাজার, খড়িয়াডাঙ্গা বাজার এবং ভালুকা চাঁদপুর বাজার।
ধুলিহর ইউনিয়নের সাক্ষরতার হার ৪১.৪৩%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদ্রাসা ও ১টি প্রাথমিক বিদ্যালয় রয়েছে।
ধুলিহর ইউনিয়নে ১৩ টি মসজিদ, ০৫টি মন্দির, ২টি ঈদগাহ রয়েছে।
ধুলিহর ইউনিয়নের তথ্য বাতায়ন
ব্রহ্মরাজপুর ইউনিয়ন

ব্রহ্মরাজপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ব্রহ্মরাজপুর ইউনিয়ন সাতক্ষীরার একটি অতি প্রাচীন ও ঐতিহ্যবাহী ইউনিয়ন পরিষদের মধ্যে অন্যতম।
ব্রহ্মরাজপুর ইউনিয়নের আয়তন ৬৭৪৭ একর (২৭.৩০ বর্গ কিলোমিটার)
২০০১ সালের পরিসংখ্যান অনুযায়ী ব্রহ্মরাজপুর ইউনিয়নের লোকসংখ্যা ১৯,৪৫৬ জন। এর মধ্যে পুরুষ ৯,৯৫২ জন এবং মহিলা ৯,৫০৪ জন।
ব্রহ্মরাজপুর ইউনিয়ন সাতক্ষীরা সদর উপজেলার আওতাধীন ৯নং ইউনিয়ন পরিষদ। ইউনিয়নে দুইটি হাট রয়েছেঃ ব্রহ্মরাজপুর বাজার এবং মাছখোলার হাট। ইউনিয়নের মধ্য দিয়ে বেতনা নদী প্রবাহিত হয়েছে। ইউনিয়নের দক্ষিনে ফিংড়ী ইউনিয়ন, পূর্বে ধুলিহর, উত্তরে লাবসা এবং পশ্চিমে সাতক্ষীরা পৌরসভা অবস্থিত।
ব্রহ্মরাজপুর ইউনিয়নের সাক্ষরতার হার ৪৭.২৬%। এ ইউনিয়নে ২টি মাধ্যমিক বিদ্যালয়, ১টি মাদ্রাসা ও ১টি প্রাথমিক বিদ্যালয় রয়েছে।
ব্রহ্মরাজপুর ইউনিয়নের তথ্য বাতায়ন
ভ্যারিগেটেড্‌ প্লুশব্লু

ভ্যারিগেটেড্‌ প্লুশব্লু (বৈজ্ঞানিক নাম: "Flos adriana (de Nicéville)") এক প্রজাতির মাঝারী আকারের ধূসর বাদামী এবং উজ্জ্বল ধাতব নীল রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
ভ্যারিগেটেড্‌ প্লুশব্লু এর প্রসারিত অবস্থায় ডানার আকার ৩৮-৪৪ মিলিমিটার দৈর্ঘের হয়।
পিছনের ডানায় একটি ছোট লেজ এবং একটি লতি বিদ্যমান। তবে লতিটি সুস্পষ্ট নয়। পিছনের ডানার নিম্নতলে কোন ধাতব সবুজ টর্নাল আঁশ দেখা যায় না। ৬ ও ৭ নং ইন্টারস্পেসে অবস্থিত ডিসকাল ছোপগুলি অধিকতর অসংলগ্ন ও অনিয়মিত এবং ৬নং স্পেসে অবসিত ডিসকাল ছোপটির ভিটরের কিনারা সেল এর শে্যষভাগে অবসিত ছোপটির ভিটরের কিনারার সাথে এক সরলরেখায় অবস্থান করে না। সামনের ডানার শীর্ষভাগ সামান্য তীক্ষ্ণ। পুরুষ নমুনায় ডানার উপরতল কালচে চকচকে নীলচে বেগুনী এবং সামনের ডানার উপরিতলে শীর্ষভাগ থেকে টার্মেন অথবা প্বার্শপ্রান্ত বরাবর কালো সীমারেখা অথবা বর্ডার বর্তমান। টার্মেন অংশে এই কালো বরর‍্যডাওটি ২ মিমি যা শীর্ষভাগে চুড়া হয়ে গেছে(৩মিমি)। স্ত্রী নমুনার ডানার উপরিতল ফ্যাকাসে বেগুনী এবং অধিকতর চুড়া অথবা সিমারেখাযুক্ত।
এরা সাধারণত মাটির কাছাকাছিই ওড়ে। প্রায়শই এদের পাতার পচা দেহাবিশেশ এর উপর বসতে দেখা যায়। হিমালয়ের বিস্তৃর্ণ অঞ্চলে ৫৮০ থেকে ১০৯০ মিটার উচ্চতা পর্যন্ত অক্টোবর ও নভেম্বর মাস এ এই প্রজাতির উড়ান চোখে পড়ে।
ইন্দোনেশিয়ায় অবস্থিত কূটনৈতিক মিশনের তালিকা

এটি ইন্দোনেশিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর জাকার্তায় ১০১টি দূতাবাস রয়েছে। অন্য দেশের রাজধানীসমূহে অনেক দেশের স্বীকৃত রাষ্ট্রদূতও নিয়োজিত রয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।
জাকার্তা
কুয়ালালামপুর, মালয়েশিয়ায় অবস্থিত:
নতুন দিল্লী, ভারত অবস্থিত:
টোকিও, জাপান অবস্থিত:
বেইজিং, চীন অবস্থিত:
অন্যান্য স্থানে অবস্থিত:
ইয়েমেনে অবস্থিত কূটনৈতিক মিশনের তালিকা

এটি ইয়েমেনে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর সানায় ৪০টি দূতাবাস রয়েছে।
সানা
আদেন
আগরদাঁড়ী ইউনিয়ন

আগরদাঁড়ী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার একটি ইউনিয়ন।
আগরদাঁড়ী ইউনিয়নের আয়তন ৭৯৮৮ একর (৩২.৩২৬ বর্গ কিলোমিটার)
২০০১ সালের পরিসংখ্যান অনুযায়ী আগরদাঁড়ী ইউনিয়নের লোকসংখ্যা ৪৩,৮২৪ জন। এর মধ্যে পুরুষ ২২,১০৩ জন এবং মহিলা ২১,৭২১ জন।
আগরদাঁড়ী ইউনিয়নের উত্তরে ঝাউডাঙ্গা ইউনিয়ন, দক্ষিণে শিবপুর ইউনিয়ন, পূর্বে লাবসা ইউনিয়ন ও পশ্চিমে কুশখালী ইউনিয়ন রয়েছে।
আগরদাঁড়ী ইউনিয়ন সাতক্ষীরা সদর উপজেলার আওতাধীন ১০নং ইউনিয়ন পরিষদ। ইউনিয়নে দুইটি হাট রয়েছেঃ আবাদেরহাট এবং বাবুলিয়া হাট।
আগরদাঁড়ী ইউনিয়নের সাক্ষরতার হার ৭০%। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ৬টি মাদ্রাসা ও ৬টি প্রাথমিক বিদ্যালয় রয়েছে।
আগরদাঁড়ী ইউনিয়নে ৫টি মসজিদ, ১টি এতিমখানা, ১টি মন্দির, ২টি ঈদগাহ রয়েছে।
আগরদাঁড়ী ইউনিয়নের তথ্য বাতায়ন
সংযুক্ত আরব আমিরাতে অবস্থিত কূটনৈতিক মিশনের তালিকা

এটি সংযুক্ত আরব আমিরাতে অবস্থিত কূটনৈতিক মিশনসমূহের একটি তালিকা। বর্তমানে আবুধাবিতে ১০৯টি দূতাবাস রয়েছে। অন্য দেশের রাজধানীতে অনেক দেশের স্বীকৃত কূটনৈতিক মিশন রয়েছে। আমিরাতের অন্য শহর থেকেও কিছু দেশ কনস্যুলেট পরিচালনা করে থাকে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।
আবুধাবি
ঝাউডাঙ্গা ইউনিয়ন

ঝাউডাঙ্গা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
ঝাউডাঙ্গা ইউনিয়নের আয়তন ৬৫২৭ একর। ঝাউডাঙ্গা ইউনিয়নের দক্ষিণে আগরদাঁড়ী ইউনিয়ন রয়েছে।
২০০১ সালের পরিসংখ্যান অনুযায়ী ঝাউডাঙ্গা ইউনিয়নের লোকসংখ্যা ৩০,৯১৮ জন। এর মধ্যে পুরুষ ১৫,৭৫৫ জন এবং মহিলা ১৫,১৬৩ জন।
ঝাউডাঙ্গা ইউনিয়ন সাতক্ষীরা সদর উপজেলার আওতাধীন ১১নং ইউনিয়ন পরিষদ। ইউনিয়নে তিনটি হাট-বাজার রয়েছেঃ ঝাউডাঙ্গা বাজার, মাধবকাটি বাজার এবং আখড়াখোলা বাজার।
ঝাউডাঙ্গা ইউনিয়নের সাক্ষরতার হার ৫১.১৮%। এ ইউনিয়নে ১টি কলেজ, ১টি উচ্চ মাধ্যমিক বিদ্যালয়, ১টি নিন্ম মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে।
ঝাউডাঙ্গা ইউনিয়নে ১৫টি মসজিদ, ৫টি মন্দির, ২টি ঈদগাহ রয়েছে।
ঝাউডাঙ্গা ইউনিয়নের তথ্য বাতায়ন
বল্লী ইউনিয়ন

বল্লী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
বল্লী ইউনিয়নের আয়তন ৪১৬৫ একর। বল্লী ইউনিয়নের উত্তরে জালালাবাদ ইউনিয়ন, পূর্বে তালা উপাজেলার নগরঘাটা ইউনিয়ন, পশ্চিমে ঝাউডাঙ্গা ও দক্ষিণে সাতক্ষীরা পৌরসভা রয়েছে।
২০০১ সালের পরিসংখ্যান অনুযায়ী বল্লী ইউনিয়নের লোকসংখ্যা ১৫,৬৫৮ জন। এর মধ্যে পুরুষ ৭৯৯২ জন এবং মহিলা ৭৬৬৬ জন।
বল্লী ইউনিয়ন সাতক্ষীরা সদর উপজেলার আওতাধীন ১২নং ইউনিয়ন পরিষদ। ইউনিয়নে একটি হাট-বাজার রয়েছেঃ রায়পুর তরকারীর বাজার।
বল্লী ইউনিয়নের সাক্ষরতার হার ৪৯%। এ ইউনিয়নে ১টি উচ্চ মাধ্যমিক বিদ্যালয়, ১টি উচ্চ মাধ্যমিক বালিকা বিদ্যালয়, ১টি নিন্ম মাধ্যমিক বিদ্যালয়, ২টি মাদ্রাসা ও ৭টি প্রাথমিক বিদ্যালয় রয়েছে।
বল্লী ইউনিয়নের তথ্য বাতায়ন
ইসরায়েলে অবস্থিত কূটনৈতিক মিশনের তালিকা

ইসরায়েলে অবস্থিত কূটনৈতিক মিশন বলতে ইসরায়েলের বৈদেশিক দূতাবাস এবং কনস্যুলেটদের বোঝানো হয়। ইসরায়েলে বর্তমানে ৮৬টি দূতাবাস রয়েছে, যার সবগুলো তেল আবিব এবং তেল আবিব মেট্রোপলিটন এলাকায় অবস্থিত। এছাড়াও, কিছু দেশ অন্য শহরগুলোতে কনস্যুলেট পরিচালনা করে থাকে, এদের মধ্যে রয়েছে- ইলাত, হাইফা বা জেরুসালেম।
পূর্বে, কিছু দেশ জেরুসালেমে তাদের দূতাবাস পরিচালনা করলেও বর্তমানে সেগুলো তেল আবিবে স্থানান্তর করা হয়েছে, যা বিগত ১৯৮২-উত্তর সময় থেকে শুরু হয়ে ২০০৬ সালে কোস্টা রিকা ও এল সালভাদোর স্থানান্তর করে।
৬ ডিসেম্বর ২০১৭-তে মার্কিন প্রেসিডেন্ট ডোনাল্ড ট্রাম্প ঘোষণা করেন যে ইসরায়েলে অবস্থিত যুক্তরাষ্ট্রের দূতাবাসকে সরিয়ে জেরুসালেম নিয়ে যাওয়া হবে। ২০১৯ সালের শেষ নাগাদ এই স্থানান্তর সংগঠিত হতে পারে।
আঙ্কারা:
বেইজিং:
লন্ডন:
সিঙ্গাপুর:
স্টকহোম:
উত্তর কোরিয়ায় অবস্থিত কূটনৈতিক মিশনের তালিকা

এটি উত্তর কোরিয়ায় অবস্থিত কূটনৈতিক মিশনসমূহের একটি তালিকা।
নিম্নের দেশগুলোর পিয়ং ইয়াংয়ে দূতাবাস রয়েছে:
চঙ্গজিংয়ে নিচের দেশগুলোর কনস্যুলেট-জেনারেল রয়েছে:
নিচের দেশগুলোর অনাবাসিক দূতাবাস রয়েছে:
জর্জিয়ায় অবস্থিত কূটনৈতিক মিশনের তালিকা

এটি জর্জিয়ায় অবস্থিত কূটনৈতিক মিশনসমূহের একটি তালিকা। বর্তমানে তিবি‌লিসিতে ৩৫টি দূতাবাস রয়েছে। অনেক দেশের অনাবাসিক দূতাবাসও রয়েছে। করে দেয় ২০০৮ সালের আগস্টে দক্ষিণ ওসেটিয়া যুদ্ধ শুরু হওয়ার প্রায় পরপরই রাশিয়া তার দূতাবাস বন্ধ করে দেয় এবং দুদেশের মধ্যকার কূটনৈতিক সম্পর্ক ছিন্ন হয়ে যায়।
তিবি‌লিসি
List of embassies
জর্ডানে অবস্থিত কূটনৈতিক মিশনের তালিকা

এটি জর্দানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর আম্মানে ৬৮টি দূতাবাস রয়েছে। পার্শ্ববর্তী দেশের রাজধানী থেকেও অন্যান্য অনেক দেশ স্বীকৃত রাষ্ট্রদূতদের নিয়োগ দিয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।
আম্মান
পল স্কোফিল্ড

ডেভিড পল স্কোফিল্ড সিএইচ সিবিই (; ২১শে জানুয়ারি ১৯২২ - ১৯শে মার্চ ২০০৮) ছিলেন একজন ইংরেজ অভিনেতা। তিনি মঞ্চ ও পর্দায় অভিনয় করেছেন। তিনি তার ব্যতিক্রমী কণ্ঠস্বর এবং সংলাপ প্রদানে স্পষ্টতা ও দৃঢ়তার জন্য প্রসিদ্ধ ছিলেন। সর্বকালের অন্যতম সেরা শেকসপিয়ারীয় অভিনেতা বলে বিবেচিত স্কোফিল্ড চলচ্চিত্রের চেয়ে মঞ্চে অভিনয় করা পছন্দ করতেন। এই কারণে এবং পরিবারকে প্রাধান্য দিতে গিয়ে তিনি যুক্তরাজ্যের বাইরে তেমন পরিচিতি লাভ করেননি।
তার মাতৃভূমির বাইরে তিনি ১৯৬৬ সালের "আ ম্যান ফর অল সিজনস্‌" চলচ্চিত্রের স্যার টমাস মোর চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব, ও বাফটা পুরস্কার লাভের জন্য সর্বাধিক পরিচিত। স্কোফিল্ড পূর্বে ওয়েস্ট এন্ড মঞ্চে এই চরিত্রে অভিনয় করেন এবং ব্রডওয়েতে অভিনয় করে টনি পুরস্কার লাভ করেন।
পল স্কোফিল্ড ১৯২২ সালের ২১শে জানুয়ারি ইংল্যান্ডের ওয়ারউইকশায়ারের বার্মিংহামে জন্মগ্রহণ করেন। তার পিতা এডওয়ার্ড হ্যারি স্কোফিল্ড ও মাতা ম্যারি স্কোফিল্ড। পলের যখন মাত্র কয়েক মাস বয়স, তারা স্বপরিবারে সাসেক্সের হার্স্টপিয়ারপয়েন্টে চলে যান। সেখানে তার পিতা হার্স্টপিয়ারপয়েন্ট চার্চ অব ইংল্যান্ড স্কুলের প্রধান শিক্ষক পদে দায়িত্ব পালন করেন। স্কোফিল্ড তার জীবনীকার গ্যারি ওকনরকে বলেন দুই ধর্ম অনুসারে বেড়ে ওঠেন। তার পিতা ছিলেন অ্যাঞ্জেলিকান এবং মাতা ছিলেন রোমান ক্যাথলিক। তার মায়ের ক্যাথলিক বিশ্বাস অনুযায়ীই তার অভিসিঞ্চন হয়।
স্কোফিল্ড ১৯৪০ সালে মঞ্চে অভিনয় শুরু করেন এবং তার অভিনীত প্রথম মঞ্চনাটক ছিল ওয়েস্টমিন্‌স্টারে মার্কিন নাট্যকার ইউজিন ওনিলের "ডিজায়ার আন্ডার দ্য এল্মস"। অল্প কিছুদিনের মধ্যে তাকে লরন্স অলিভিয়ের সাথে তুলনা শুরু করা হয়।
১৯৬০ ও ১৯৭০-এর দশকে তিনি মঞ্চে রবার্ট বোল্টের "আ ম্যান ফর অল সিজনস্‌" (১৯৬০)-এ স্যার টমাস মোর চরিত্রে; রয়্যাল শেকসপিয়ার কোম্পানিতে মঞ্চস্থ চার্লস ডায়ারের "স্টেয়ারকেস" (১৯৬৬)-এ ডায়ার চরিত্রে; জন অসবর্নের "আ হোটেল ইন আমস্টারডাম" (১৯৬৮)-এ লরি চরিত্রে; এবং পিটার শ্যাফারের মূল "আমাডেয়ুস" (১৯৭৯)-এ আন্তোনিও সালিয়েরি চরিত্রে অভিনয় করেন। "আ ম্যান ফর অল সিজনস্‌" মঞ্চনাটকে অভিনয়ের জন্য তিনি ১৯৬২ সালে শ্রেষ্ঠ অভিনেতা বিভাগে টনি পুরস্কার অর্জন করেন।
তিনি ১৯৬৬ সালে "আ ম্যান ফর অল সিজনস্‌" নাটকের "চলচ্চিত্ররূপে" (১৯৬৬) স্যার টমাস মোর চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, ও বাফটা পুরস্কার লাভের জন্য সর্বাধিক পরিচিত। স্কোফিল্ড পূর্বে ওয়েস্ট এন্ড মঞ্চে এই চরিত্রে অভিনয় করেন এবং ব্রডওয়েতে অভিনয় করে টনি পুরস্কার লাভ করেন।
তিনি "দ্য ট্রেন" (১৯৬৪) চলচ্চিত্রে ভেরমাখট কর্নেল ফন ভাল্ডহাইম, হেনরি জেমসের উপন্যাস অবলম্বনে নির্মিত ১৯৭৭ সালে টিভি চলচ্চিত্র "দি অ্যাম্বাসেডরস"-এ স্ট্রেদার; এডওয়ার্ড অ্যালবির "আ ডেলিকেট ব্যালেন্স" (১৯৭৩)-এ টোবিয়াস; বিবিসি টেলিভিশনের ইয়ানোস নিইরির "ইফ উইন্টার কামস" (১৯৮০) চলচ্চিত্রে প্রফেসর মরয়; রবার্ট রেডফোর্ডের "কুইজ শো" (১৯৯৪) চলচ্চিত্রে মার্ক ভ্যান ডরেন; এবং আর্থার মিলারের "দ্য ক্রুসিবল" অবলম্বনে নির্মিত "চলচ্চিত্রে" (১৯৯৬)-এ টমাস ড্যানফোর্থ চরিত্রে অভিনয় করেন। "কুইজ শো" চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
দক্ষিণ কোরিয়ায় অবস্থিত কূটনৈতিক মিশনের তালিকা

এটি দক্ষিণ কোরিয়ায় অবস্থিত কূটনৈতিক মিশনসমূহের একটি তালিকা। বর্তমানে সিওলে ১১০টি দূতাবাস ও ২টি প্রতিনিধিত্বকারী কার্যালয় রয়েছে।
সিওল
তুরস্কে অবস্থিত কূটনৈতিক মিশনের তালিকা

এটি তুরস্কে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর আঙ্কারায় ১২৫টি দূতাবাস রয়েছে।
আঙ্কারা
আঙ্কারা
আদানা
আন্তাল্যা
চানাক্কালে
এডিরনে
এরজুরুম
গাজিয়ান্তেপ
ইস্তানবুল
ইজমির
কারস
মেরসিন
ট্রাবজন
পি সি সরকার জুনিয়র

পি.সি. সরকার, জুনিয়র (পুরো নাম প্রদীপ চন্দ্র সরকার) (জন্ম ৩১ জুলাই ১৯৪৬ সাল ) একজন কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর। মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। তিনি বিখ্যাত ভারতীয় জাদুকর পি.সি.সরকারের দ্বিতীয় পুত্র। তিনি মার্লিন পুরস্কার লাভ করেন।
তিনি কলকাতা বিশ্ববিদ্যালয়ের প্রয়োগ মনোবিজ্ঞান বিষয়ে ডক্টরেট ডিগ্রী লাভ করেন এবং বিনোদনের ক্ষেত্রে সর্বাধিক ব্যক্তিগত বৈদেশিক মুদ্রা উপার্জনকারী হওয়ার রেকর্ড ধারণ করেন।
ভারতীয় জনতা পার্টির প্রার্থী হিসাবে বারাসাত (লোকসভা কেন্দ্র) থেকে ভারতীয় সাধারণ নির্বাচনে প্রতিদ্বন্দ্বিতা করেন এবং তৃণমূল কংগ্রেসের ডাঃ কাকলী ঘোষ দস্তিদারের কাছে পরাজিত হন। তিনি বিখ্যাত হিন্দু 'গডম্যান' সত্য সাঁই বাবার সর্বকালের সবচেয়ে বড় সমালোচক এবং তার কৌশলগুলি অনেকবার উন্মুক্ত করেছেন।
তার বড় ভাই প্রফুল্ল একজন ইলেকট্রিকাল ইঞ্জিনিয়ার এবং ছোট ভাই প্রভাস একজন বাণিজ্যিক পাইলট। পিতা পদ্মশ্রী পুরস্কার-বিজয়ী পি.সি.সরকার হার্ট অ্যাটাকের কারণে ৫৭ বছর বয়সে জাপানে মারা যান।
তিনি ২২ মে ১৯৭২,বিবাহ করেন (শ্রী অরুণ কুমার ঘোষ এবং শ্রীমতী নীলীমা দেবীর কন্যা) জয়শ্রীকে। তাদের তিনটি মেয়ে, মানেকা, মৌবনি ও মমতাজ। মানেকাও একজন জাদুকর। মৌবনি একজন মডেল এবং মমতাজ একজন বাংলা চলচ্চিত্র অভিনেত্রী। 
২৬ ডিসেম্বর ২০০৬ সালে, যখন তিনি বারাসাতে একটি ম্যাজিক শো করছেন,ঐ সময় তার মা, বাসন্তি দেবী মারা যান।
পি.সি.সরকাররের দল ইন্দ্রজাল, ৪৮ টন সরঞ্জাম, ৭৫ জন শিল্পী, ডজন ডজন সেটিংস, ১২ জন জাদু কন্যা, স্বপ্নময় লেজারের আলো ব্যবস্থা, ৪০০ টি জরির পোশাক, নিজস্ব অর্কেস্ট্রা দ্বারা মূল গান এবং ৫০ টিরও বেশি বিভ্রমের কৌশল ব্যবহার করে।
তার প্রথম পর্যায়ের অভিজ্ঞতা, ১৯৫৯ সালে,কলকাতার নিউ এমপায়ারে, তিনি তার পিতাকে সহায়তা করেন। ১৯৬৩ সালে, শিলিগুড়ি রেলওয়ে ইনস্টিটিউট হলে, তার প্রথম একক পারফরম্যান্স অনুষ্ঠিত হয়।
পি.সি.সরকাররের সেরা ম্যাজিক, বড় আকারের বস্তুগুলি অদৃশ্য করা। তাজমহল এবং ইন্দোর-অমৃতসর এক্সপ্রেস অদৃশ্য করেন। ৪ নভেম্বর ২০০০ সাল, তিনি আগ্রার কাখপুরাতে দুই মিনিটের জন্য তাজমহল "অদৃশ্য" করেন।। তিনি কলকাতার ৩০০ তম বার্ষিকী উপলক্ষ্যে ভিক্টোরিয়া মেমোরিয়ালটি অদৃশ্য করেন। এবং ১৯৯২ সালে ভারতে বর্ধমান জংশনে এক বিশাল জনসাধারণের সামনে যাত্রীদের পূর্ণ ট্রেন অদৃশ্য করেছেন।
তিনি লন্ডনের ট্রফ্লাগার স্কয়ার থেকে, চোখ বেঁধে উচ্চ গতিতে সাইকেল চালান এবং একটি রেকর্ড তৈরি করেন।
ইশার চক্রবর্তী পরিচালিত এবং ইন্দ্রজাল প্রযোজনার তৈরি ১৯৮৯ সালের গিলি গিলি গে,একটি শিশু চলচ্চিত্র। পি.সি. সরকার জুনিয়র, একটি ডবল ভূমিকা অভিনয় করেন। এছাড়াও অভিনয় করেন উৎপল দত্ত, সন্তোষ দত্ত, শ্রীলা মজুমদার।